Source: https://www.riigiteataja.ee/akt/429082018036
Timestamp: 2020-01-20 13:32:01+00:00
Document Index: 898272

Matched Legal Cases: ['§ 5', '§ 6', '§ 10', '§ 11', '§ 13', '§ 15', '§ 16', '§ 17', '§ 18', '§ 5', '§ 6', '§ 10', '§ 11', '§ 13', '§ 15', '§ 7', '§ 16', '§ 17', '§ 18']

Valga Lasteaed Buratino põhimäärus – Riigi Teataja
Valga Lasteaed Buratino põhimäärus
Valga Lasteaed Buratino põhimäärus - sisukord
§ 5 Laste vastuvõtt ja väljaarvamine lasteasutusest
§ 6 Lasteasutuse tööaeg
§ 10 Lasteasutuse struktuur
2 Juhtimine ja personal
§ 11 Lasteasutuse direktor
§ 13 Hoolekogu liikmete valimise kord ja volituste kestus
§ 15 Personali töökorraldus
§ 16 Pedagoogid
§ 17 Õppe- ja kasvatuskorralduse alused
§ 18 Laste ja vanemate õigused ja kohustused
RT IV, 29.08.2018, 36
Vastu võetud 17.08.2018 nr 37
Koolieelse lasteasutuse nimetus on Valga Lasteaed Buratino (edaspidi lasteasutus).
Lasteasutus asub Valga vallas. Lasteaia postiaadress on Lai 6a, 68203 Valga.
(2) Lasteasutus on Valga Vallavalitsuse (edaspidi vallavalitsuse) poolt hallatav asutus.
(3) Lasteasutus juhindub oma tegevuses käesolevast põhimäärusest, vallavalitsuse õigusaktidest, seadustest ja nende alusel antud õigusaktidest.
(4) Lasteasutuse tegevust juhendab ja koordineerib vallavalitsuse kultuuri- ja haridusteenistus.
(5) Lasteasutus tegutseb Haridus- ja Teadusministeeriumi poolt antud koolitusloa alusel.
§ 5. Laste vastuvõtt ja väljaarvamine lasteasutusest
Laste vastuvõtt ja nende väljaarvamine lasteasutusest toimub vallavalitsuse poolt kehtestatud tingimustel ja korras.
§ 6. Lasteasutuse tööaeg
(1) Lasteasutuse lahtioleku aja kehtestab vallavalitsus arvestades hoolekogu ettepanekut.
(2) Vastavalt vajadusele ühendatakse rühmi või suletakse lasteasutus tervikuna seoses töötajate kollektiivpuhkusega või remondiga või muul mõjuval põhjusel. Sulgemise perioodil kindlustatakse lastele kohad valvelasteaias.
Lasteasutuses toimub õppetöö eesti keeles.
Lasteasutusel on oma pitsat ja sümboolika.
Lasteasutuse põhimääruse kinnitab, muudab ja tunnistab kehtetuks Valga Vallavolikogu.
§ 10. Lasteasutuse struktuur
Lasteasutuses on sõime- ja lasteaiarühmad. Vajadusel liitrühmad ning sobitus- ja erirühmad.
2. peatükk Juhtimine ja personal
§ 11. Lasteasutuse direktor
(1) Lasteasutust juhib direktor, kelle ülesanne on tagada lasteasutuse tulemuslik töö ja juhtida lasteasutuse tegevust koostöös pedagoogilise nõukogu ja hoolekoguga. Direktor on lasteasutuse seadusjärgne esindaja oma töölepingu kehtivuse ajal.
(2) Direktoril on käesolevas seaduses sätestatud ülesannete täitmiseks õigusteha tehinguid lasteasutuse varaga õigusaktidega kehtestatud korras.
(3) Direktor kannab vastutust lasteasutuse arengu ning rahaliste vahendite sihipärase ja otstarbeka kasutamise eest ning lasteasutuse valduses oleva vara valdamist ja kasutamist.
(6) Töölepingu direktoriga sõlmib, muudab ja lõpetab vallavanem või tema volitatud ametiisik.
(1) Hoolekogu on alaliselt tegutsev organ, kelle ülesanne on jälgida, et õppe- ja kasvatustegevus vastaks arengule ja huvidele ning teha sellesuunalist koostööd lasteasutuse personaliga.
(2) Lasteasutuse hoolekogusse kuuluvad õpetajate esindaja, iga rühma vanemate esindaja ja valla esindaja.
6) otsustab teisi käesoleva seaduse või vallavolikogu otsusega hoolekogu pädevusse antud küsimusi.
(4) Hoolekogul on õigus saada direktorilt ning vallavalitsuselt oma tööks vajalikku informatsiooni.
§ 13. Hoolekogu liikmete valimise kord ja volituste kestus
(1) Hoolekogu koosseis valitakse üheks õppeaastaks.
(2) Vanemate esindaja valitakse lastevanemate rühmakoosolekul hääletamise teel. Kandidaadiks üles seatud võib olla iga lapsevanem. Valituks osutub enim hääli saanud kandidaat.
(3) Lasteaia õpetajate esindajaks võib olla lasteaia iga õpetaja. Õpetajate esindaja valitakse pedagoogilise nõukogu koosolekul hääletamise teel. Kandidaadi võib üles seada iga pedagoogilise nõukogu liige. Valituks osutub enim hääli saanud kandidaat.
(4) Valga valla esindaja lasteasutuse hoolekogusse nimetatakse vallavalitsus korraldusega.
(5) Direktor esitab hoolekogu koosseisu vallavalitsusele kinnitamiseks kahe kuu jooksul õppeaasta algusest arvates.
(6) Hoolekogu volitused kehtivad hoolekogu koosseisu kinnitamise päevast kuni uue hoolekogu koosseisu kinnitamiseni.
(1) Lasteasutuse töötajad (edaspidi personal) on direktor, õppealajuhataja, muusikaõpetaja, liikumisõpetaja, õpetajad, õpetajaid abistavad töötajad ja lasteasutuse majandamist tagavad töötajad. Lasteasutuse personali koosseisu kinnitab lasteasutuse direktor, lähtudes seadusandlusest ning lasteasutuse efektiivse toimimise tagamise põhimõttest.
(2) Töölepingud lasteasutuse personaliga sõlmib, muudab ja lõpetab direktor.
(3) Personali tööülesanded, õigused, kohustused ja vastutus on määratud töölepingus (sealhulgas ametijuhendis) ja töökorralduse reeglites, lasteasutuse kodukorras, seadustes ja nende alusel antud õigus- ja haldusaktides.
(5) Personal on kohustatud andma teavet vallavalitsuse ametnikule, kelle pädevusse kuuluvad sotsiaaltöö või lastekaitseküsimused, kui on selgunud, et lapsekodune kasvukeskkond on ebarahuldav või kui laps on kehalise, emotsionaalse või seksuaalse väärkohtlemise ohver.
§ 15. Personali töökorraldus
(1) Eesmärgiga tagada lastele turvaline kasvukeskkond, lähtub lasteasutuse personali töökorraldus põhimõttest, et kogu rühma tööaja jooksul on õppe- ja kasvatusalal töötav isik või õpetajat abistav töötaja sõimerühmas kuni seitsme lapse, liitrühmas kuni üheksa lapse, lasteaiarühmas kuni kümne lapse, sobitusrühmas kuni kaheksa lapse ning erirühmas sõltuvalt laste erivajadusest kahe kuni kuue lapse kohta.
(2) Koolieelse lasteasutuse seaduse § 7 lõikes 1 nimetatud juhul võib olla õppe- ja kasvatusalal töötav isik või õpetajat abistav töötaja sõimerühmas kuni kaheksa lapse, liitrühmas kuni kümne lapse ja lasteaiarühmas kuni kaheteist lapse kohta.
§ 16. Pedagoogid
(1) Pedagoogid loovad tingimused laste kasvamiseks ja arenemiseks vastastikusel lugupidamisel ning üksteisemõistmisel laste ja nende vanematega, samuti hoolitsevad laste elu ja tervise eest lasteasutuses.
(3) Pedagoogid kuuluvad lasteasutuse pedagoogilisse nõukogusse, mille ülesanne on lasteasutuse õppe- ja kasvatustegevuse analüüsimine ja hindamine ning direktorile, hoolekogule ning vallavalitsusele õppe- ja kasvatustegevuse parandamiseks ettepanekute tegemine.
§ 17. Õppe- ja kasvatuskorralduse alused
(3) Lasteasutusel on lasteasutuse tegevus- ja päevakava, mille koostamisel arvestatakse koolieelse lasteasutuse riiklikku õppekava ning selle paikkonna, kus lasteasutus asub, kultuurilist omapära ja rahvatraditsioone. Lasteasutuse tegevus- ja päevakava kinnitab direktor.
§ 18. Laste ja vanemate õigused ja kohustused
3) kinni pidama Valga Vallavolikogu ja vallavalitsuse poolt kehtestatud lasteaedade tegevust ja töökorda reguleerivatest õigusaktidest.
Tunnistada kehtetuks Valga Linnavolikogu 01.04.2016 määrus nr 47 „Valga linna Lasteaed Buratino põhimäärus“.